**Vrem să organizăm un protest. Cum putem să obținem autorizație?**

Legea 60/1991 prevede că pentru organizarea unei adunări publice (inclusiv a unui protest) organizatorii să notifice în scris (cu cel puțin 3 zile înainte) primarul localității de pe raza căreia urmează să se desfășoare adunarea publică.

Notificarea va conține următoarele informații:

- numele sub care este cunoscut grupul organizator;

- scopul;

- locul;

- data, ora începerii și durata acțiunii;

- traseele de afluire și defluire a participanților și participantelor;

- numărul aproximativ de participanți și participante;

- persoanele împuternicite să asigure şi să răspundă de măsurile de organizare, serviciile pe care le solicită din partea consiliului local, a poliţiei locale şi jandarmeriei.

Comisia de avizare a adunărilor publice (care este formată din primar, secretarul comunei sau al orașului, după caz, reprezentanţi ai poliţiei şi ai jandarmeriei) va aviza (sau nu) notificarea organizatorilor. În cazuri justificate\*, comisiile de avizare pot să modifice unele elemente cuprinse în declarația cu privire la eveniment (ex: oră, loc, etc.).

Pentru detalii suplimentare cu privire la organizarea unui protest puteți consulta [fișa noastră despre organizarea protestelor](http://cere.ong/wp-admin/upload.php?item=4213)

\* În realitate de cele mai multe ori, așa că fiți pregătiți și pregătite!